Kilpisjärvi

Kilpisjärvi on kylä Enontekiön kunnassa, käsivarren päässä. Ensimmäiset asukkaat saapuivat alueella 1915. Kylä sijaitsee samannimisen järven vieressä. Vaikka kylä on yksi Enontekiön suurimmista, asukkaita siellä on vain noin sata.

Bussilla
Halvin tapa saapua Kilpisjärvelle on bussilla. Eskelisen Lapin linjat ja Gold Line ylläpitävät säännöllistä bussiliikennettä. Esimerkiksi matka Helsingistä kestää reilut 20 tuntia ja bussi pysähtyy huolto-asemilla parin tunnin välein.

Lentokoneella
Finnair ja Finncomm lentävät Kittilään ja Enontekiölle.

Liiku
Yleisin tapa liikkua Kilpisjärvellä ja sen ympäristössä on kesällä kävellen ja talvella hiihtäen. Karttoja voi tilata mm. Karttakeskuksesta. Kylä on levittäynyt muutaman kilometrin alueelle ainoan tiensä varteen, joten lähimpään kauppaan saa joskus kävellä monta kilometriä. Paikallisilta voi myös vuokrata kesällä veneitä ja talvella moottorikelkkoja. Lisäksi järven yli kulkee epäsäännöllinen vesiliikenne ja alueella on mahdollisuus vuokrata vesitaso tilauslentoja varten.

Näe
thumb|200px|Saana
 * Saana. Aivan Kilpisjärven vieressä kohoaa yli 1000 metriä merenpinnasta korkea Saana-tunturi. Polku ylös on noin 4 kilometriä pitkä ja lähtee Kilpisjärven retkeilykeskuksesta. Saanan rinteiltä löytyy vanhoja saksalaisten taisteluasemia ja sotilasromua.
 * Kolmen valtakunnan pyykki. Nimensä mukaan rajapyykillä kohtaavat Suomen, Ruotsin ja Norjan rajat. Vaikka betonipaalu ei olekaan kovin esteettinen, päiväretkeikohteeksi sitä voi silti suositella kaikille. Polku lähtee kylän pohjoispäädystä, läheltä Norjan rajaa ja kulkee osittain Mallan luonnonpuiston halki.


 * Halti. Muutaman päivän kävelymatkan päässä Kilpisjärveltä sijaitsee Suomen korkein tunturi Halti. Kilpisjärveltä kulkee merkitty Kalottireitti, jonka varrella on useita ilmaisia autiotupia.


 * Suomen sodat. Kilpisjärvellä käytiin mm. Lapin sodan viimeiset taistelut ja saksalaiset jättivät vetäytyessään paljon romua Suomen puolelle. Maastosta voi löytyä vanhoja bunkkereita ja sodanaikaisia tavaroita. Kylän alueelta löytyy useita muistomerkkejä.


 * Mallan luonnonpuisto. Vuonna 1916 perustettu Mallan luonnonpuisto on Suomen vanhin luonnonsuojelualue. Puiston maaperä on hyvin ravinteikasta ja puiston länsipuolella aukeaakin näkymä suureen tunturikoivikkoon. Puiston läpi kulkee yksi polku Kolmen valtakunnan pyykille ja kesäisin siltä ei saa poistua. Maisemat alueella ovat upeat ja reitin varrella on myös mukava vesiputous ja koski.

Tee

 *  Vuokraa vesitaso ja ihaile Lapin maisemia lintuperspektiivistä. 
 *  Aja halki tuntureiden ja laaksojen joko mönkijällä tai moottorikelkalla. 
 *  Kilpisjärven ympäristö tarjoaa upean vaelluskohteen. Vaella aina Haltille Kalottireittiä pitkin ja käytä hyväksesi ilmaisia autiotupia.
 *  Kilpisjärven ympäristössä on kymmenittäin hienoja tunturijärviä ja puroja, joissa voi kalastaa. Suomen tuntureiden lisäksi lähellä ovat Roston ainutlaatuinen harrijärvi Ruotsissa ja Norjan kalaisat vedet ja jäämeri. 

Osta
Kilpisjärvellä on yksi ruokakauppa, sekä paikallisia luonnontuotteita ja matkamuistoja myyviä tiloja ja kauppoja.
 * Kilpisjärven ainoa "oikea" ruokakauppa. 90% asiakkaista on norjalaisia ja se näkyy hieman korkeissa hinnoissa.
 * Mahdollisuus tehdä viime hetken ostoksia ennen vaellukselle lähtöä.

Syö
Kilpisjärvellä on paljon ruokailupaikkoja kyläläisten lukumäärään nähden.

Ruokatarvikkeiden ostaminen Kilpisjärvellä on hieman kalliimpaa kuin isoissa kaupungeissa, joten jos mahdollista kannattaa ruoat esim. vaellukselle ostaa jo kotona.

" email="" fax="" price="" url="http://www.tundrea.fi"> Tunnelmallinen ravintola, jossa voit nauttia paikallisista ruuista ja viettää iltaa.
 * Hyvällä paikalla sijaitseva ravintola.



Juo
Pullovedestä on turha maksaa sillä tunturipurojoen vesi on puhdasta ja juomakelpoista. Pieniä kahviloita ja pubeja on ravintoloiden läheisyydessä.

Nuku

 *  Kilpisjärven uusimmat huoneistot.


 *  Lomakeskuksesta kannattaa majoitus varata etukäteen, sillä se erityisesti sesonkiaikaan suomalaisten keskuudessa suosittu. Majoittuminen mökeissä, huoneistoissa tai caravan-alueella. Paikka on auki ympäri vuoden.
 * Kilpisjärven retkeilykeskus tarjoaa huoneita, mökkejä ja telttapaikkoja. Lisäksi yksittäisiä mökkejä voi vuokrata omaan käyttöön pienemmiltä yhtiöiltä. Pidemmälle mentäessä hyvien telttapaikkojen löytyminen on hankalaa ja käveleminen kannattaa suunnitella siten että yöpyminen autotuvissa on mahdollista.


 * 

Pysy turvassa
Talvella kannattaa varautua säätilojen nopeaan vaihteluun. Ilmoita aina majapaikkaasi matkasi määränpää ja arvioitu paluupäiväsi. Reissulla kannattaa aina kirjoittaa autiotupien vieraskirjaan seuraava kohteesi!

Kännykkäverkko ei maastossa yllä kaikkialle.

Pysy terveenä
Käytä vaeltaessasi sopivia vaelluskenkiä, kävely kivikkoisessa maastossa rasittaa nilkkaa. Varaa mukaan rakkolaastareita!

Ota yhteyttä
Kylässä on muutama yleisöpuhelin.

Jatka matkaa
Eurooppatie E8 kulkee kylän läpi ja jatkuu aina Norjan Tromssaan asti, Jäämeren rannikolle.